জাবানিয়াহ
যাবানিয়া (আরবি: الزبانية) হলো ইসলামে বর্ণিত ফেরেশতাদের নাম, যাদেরকে জাহান্নামে পাপীদের শাস্তি দেওয়ার দায়িত্ব দেওয়া হয়েছে। তারা সূরা আলাক (৯৬:১৮) এ বিশেষভাবে উল্লেখিত। সূরা তাহরিম (৬৬:৬) ও মুদ্দাছির (৭৪:৩০) এ তাদেরকে "উনিশজন জাহান্নামের ফেরেশতা" হিসেবে চিহ্নিত করা হয়েছে। এসব সূরায় তাদেরকে "শাস্তিদানকারী ফেরেশতা", "জাহান্নামের প্রহরী", "জাহান্নামের রক্ষক" বা "দোযখের ফেরেশতা" নামে উল্লেখ করা হয়েছে। কেউ কেউ যাবানিয়াদেরকে জাহান্নামের ফেরেশতাদের অধীনস্থ হিসেবে বিবেচনা করেন। ফেরেশতা হওয়ার কারণে, তাদের ভয়ংকর চেহারা ও কাজের পরেও, যাবানিয়ারা শেষ পর্যন্ত আল্লাহর অধীনস্থ, এবং সেই কারণে ইসলামী ধর্মতত্ত্বে তাদের শাস্তিকে ন্যায়সঙ্গত বলে মনে করা হয়। কুরআন ও হাদিস অনুসারে, যাবানিয়া সংখ্যায় উনিশ এবং মালিক হলেন তাদের নেতা।